**II.3)**

**V skladu s 30 členom Statuta Občine Gorje (Uradni list RS, št. 03/07, 107/10 in 32/12 in Uradno glasilo slovenskih občin, št. 27/14), vam v prilogi pošiljam v obravnavo**

**PROGRAM ZIMSKE SLUŽBE 2014- 2015**

 **– izvedbeni program**

Kot predstavnik predlagatelja bosta na seji sodelovala predstavnik podjetje Infrastruktura Bled d.o.o. Štefan Korošec, vodja programa in Metod Gaber, višji svetovalec za okolje in prostor in gospodarske javne službe.

**Predlog sklepa:**

**1. Občinski svet Občine Gorje soglaša s programom zimske službe za leto 2014-2015 v Občini Gorje.**

Peter Torkar

Župan Občine Gorje



**OBČINA GORJE**

**PROGRAM ZIMSKE SLUŽBE**

**2014 – 2015**

Bled, oktober 2014

**ORGANIZACIJA ZIMSKE SLUŽBE**

Zimska služba je dejavnost, ki skrbi za prevoznost cest ob sneženju in poledici, ter za prehodnost javnih površin v občini Gorje. Za izvajanje te službe je zadolženo javno podjetje Infrastruktura Bled d.o.o. s svojimi delavci in podizvajalci, s katerimi ima tudi sklenjene pogodbe. Pogodbeni podizvajalci so odgovorni za pravilno in dosledno izvajanje zimske službe. Neposredno so podrejeni organizatorju izvajanja zimske službe.

Zimska služba zajema sledeče dejavnosti:

* Priprava zimske mehanizacije,
* Postavitev in vzdrževanje snežnih kolov,
* Priprava deponij,
* Kontrolni pregledi cestišča,
* Strojno pluženje cest in pločnikov,
* Posipanje cest, pločnikov in stopnišč proti poledici,
* Ročno čiščenje stopnišč, parkirišč, prehodov, mostov ter čiščenje cestnih požiralnikov,
* Odvoz snega iz javnih površin po prenehanju sneženja,
* Pospravilo in čiščenje deponij,
* Pospravljanje snežnih kolov,
* Čiščenje, remont in konzerviranje zimske mehanizacije.

Glede na obseg del in intenziteto rednega vzdrževanja za zagotovitev prevoznosti cest v zimskem času so posamezne ceste, površine ali cestni odseki razvrščeni v prednostne razrede, glede na kategorijo, gostoto in strukturo prometa ter krajevne potrebe.

Prioritete pluženja in posipanja:

* Glavne prometnice, povezave med naselji, poti do dializnih bolnikov,
* Stranske poti po večjih naseljih, stopnišča, pločniki in poti do trgovin, šol in vrtcev, poti do težjih invalidov,
* Poti do manjših zaselkov (do treh hiš), parkirišča, parki ter sprehajalne poti,
* Parkirišča pri pokopališčih ter pokopališča, odvoz snega iz javnih površin, čiščenje EKO otokov, kolesarske poti.

Zimska služba zajema tudi pripravljenost na domu za delavce Infrastrukture Bled d.o.o. in podizvajalce, v primeru močnejšega sneženja pa tudi dežurstvo na lokaciji skupne rabe v Gorjanskem domu.

Seznam delavcev v pripravljenosti od 15.11.2014 do 15.3.2015:

- delavci: Pogačar Anton (tudi koordinacija)

 Robert Černi

 Kovačič Jurij

 Tomaž Koren

 Drago Zupančič

- podizvajalci Mirko Mežek s.p.

 Boris Kunšič s.p.

 Davorin Rozman

 Davorin Urevc s.p.

 Klinar Mihael s.p.

Posipanje se prične ob verjetnosti nastanka poledice ali pričetku sneženja, ko se sneg začne oprijemati cestišča. Pluženje se prične ob 10 cm snega na cestišču za glavne prometnice, vse druge stranske ceste in parkirišča pa po 15 cm snega. Kontrolni pregledi cestišča se vršijo dnevno ob verjetnosti nastanka poledice.

**PRIPRAVLJENOST NA DOMU**

Strošek delavcev Infrastrukture Bled d.o.o. za pripravljenost na domu, se izračuna po kolektivni pogodbi za gospodarske javne službe in se ga vsak mesec posebej obračuna.

Strošek za pripravljenost znaša 0,80 EUR/uro. Strošek pripravljenosti se zaračunava za dva delavca v času trajanja pripravljenosti in ne za vse delavce, ki so v pripravljenosti.

Za podizvajalce je dogovorjen znesek pripravljenosti na domu, ki znaša 85 EUR/mesec/podizvajalca.

Strošek se obračuna mesečno:

 November EUR 42,50

 December EUR 85,00

 Januar EUR 85,00

 Februar EUR 85,00

 Marec EUR 42,50

 skupaj EUR 340,00

 x 5 podizvajalcev: 1.700,00 EUR

**KONTROLNI PREGLED VOZIŠČA**

Kontrolni pregledi cestišča in pločnikov se vršijo dnevno ob verjetnosti nastanka poledice. Vozilo Infrastrukture Bled d.o.o. (stalno) in podizvajalca (Unimog – mokro posipanje – po potrebi) bo izvajalo preventivni obhod kritičnih mest dnevno od 4 -7 h zjutraj. Kontrolni pregled vozišča se izvaja z mokrim posipanjem, pri čemer kontrolni posip izvaja v osnovi delavec Infrastrukture Bled d.o.o., po potrebi pa dodatno tudi podizvajalec.

Predvidoma preventivni dnevni obhod v Občini Gorje traja od 1-3 ure.

**SLEDENJE VOZIL**

Na območju Občine Gorje zimsko službo opravljajo traktorpark in kombi Infrastrukture Bled d.o.o. in 5 podizvajalcev s 6 vozili. Na omenjena vozila se za čas zimske službe vgradijo naprave za sledenje, ki omogočajo natančno spremljanje lokacije vozila v določenem času.

Izjema je podizvajalec Davorin Urevc s.p., ki na svojem vozilu ne bo imel sledilne naprave, saj je območje pluženja in posipanja samo območje Zatrnika.

Omenjeni sistem sledenja omogoča:

* Pregled trenutne lokacije vozila na zemljevidu,
* Pregled zgodovine poti na zemljevidu,
* Različna poročila glede na posamezno vozilo (čas začetka in konca vožnje, celotna prevožena pot, seznam, lokacija, dolžina in število postankov, hitrost), grafična predstavitev voženj,
* Spremljanje vseh vozil v centru,
* Hitro odzivanje na nepredvidene dogodke.

Mesečni strošek za eno vozilo je 20,00 EUR. Strošek se obračuna mesečno – 7 vozil:

November EUR 70,00

December EUR 140,00

Januar EUR 140,00

Februar EUR 140,00

Marec EUR 70,00

skupaj 2014/2015 EUR 560,00

**CENIK ZIMSKE SLUŽBE 2014/2015**

|  |  |
| --- | --- |
| **STROJNE URE** | **€ / URO** |
| **UNIMOG** |   | plug, posipalec |  | 54,00 |
|  |   | mokro pos. |  | 65,00 |
|  |   | rolba |  | 58,00 |
| **MB** | trac | plug, posipalec |  | 44,00 |
|  |  | rolba |  | 47,00 |
| **TRAKTOR** |  | plug, posipalec |   | 39,00 |
|  |  | mokro pos. |  | 42,00 |
|  |  | nakladač |  | 35,00 |
|  |  | odvoz snega |  | 33,00 |
| **TRAKTOR - BAGER** |  | plug, nakladač |  | 39,00 |
| **KAMION** |   | odvoz snega |   | 35,00 |
| **DELAVEC** |   | Ročno čiščenje |  | 15,30 |
|  |  | Gozdarski sekač |  | 20,00 |
|  |  | Odstranjevanje snega z višine |  | 20,00 |
| **MATERIAL ZA POSIPANJE** |  |
| **MEŠANICA** | pesek, sol |  m3 |   | 83,00 |
| **SOL** |   |  kg |   | 0,14 |
| **PESEK** |   |  m3 |   | 32,00 |
| **TEKOČINA** |   |  l |   | 0,27 |

Cene ne vsebujejo DDV. V ceni materialov za posipanje so zajeti stroški priprave in čiščenja deponij, nabava materiala, manipulacija in mešanje materialov.

Mesečni obračun se izvaja na podlagi delovnih nalogov podizvajalcev potrjenih s strani predstavnika Infrastrukture Bled d.o.o..

Traktorpark s priključki (plug, mokro posipanje, rolba) in Renault Maxity (kontrolni pregled) sta obračunana v skladu z Dogovorom o delovanju in financiranju skupne rabe, tako da v času zimske sezone ne predstavlja dodatnega stroška.

**POŠKODBE V ČASU ZIMSKE SLUŽBE**

Vse poškodbe, nastale zaradi pluženja, posipanja oz. poledenelega cestišča je potrebno prijaviti izvajalcu zimske službe najkasneje v petih dneh od nastanka dogodka. O dogodku je potrebno sestaviti poročilo, priloge naj vsebujejo tudi policijski zapisnik in zdravniški izvid, v kolikor je bil opravljen. V kolikor prijava ni narejena v roku, oškodovanec ni upravičen do povračila škode.

Vse poškodbe povzročene s strani Infrastrukture Bled d.o.o. so zavarovane pri GENERALI zavarovalnica d.d., kamor mora oškodovanec prijaviti škodni primer za povrnitev škode.

Podizvajalec sam odgovarja odškodninsko in kazensko za pravilno in pravočasno pluženje in posipanje. Za škodo povzročeno s strani podizvajalcev v času zimske službe Infrastruktura Bled d.o.o. ne odgovarja.

**STROJNA OPREMA ZA ZIMSKO SLUŽBO V OBČINI GORJE**

* UNIMOG plug, posipalec, mokro posipanje, rolba
* MB trac plug, posipalec, rolba
* TRAKTOR ­ plug, posipalec, mokro posipanje, nakladač, odvoz snega
* TRAKTOR PARK plug, mokro posipanje, rolba
* KOMBI MAXITY mokro posipanje, odvoz snega
* KAMION odvoz snega
* BAGER plug, odmet snega

V primeru potrebe dodatno strojno opremo zagotavlja Infrastruktura Bled d.o.o., podizvajalci s svojimi dodatnimi stroji oz. se proste kapacitete iščejo na trgu.

**OPERATIVNI PROGRAM ORGANIZACIJE ZIMSKE SLUŽBE**

**PLUŽENJE IN POSIPANJE**

Traktor Superpark Infrastruktura Bled d.o.o.

**Občina Gorje Pločniki Občina Gorje**

 **Avtobusna postaja Krnica do Krnica 59 (Por)**

**Spodnje gorje 113-116**

**Poljšica 26 – 33**

**Grabče 13-19**

**Spodnje Gorje 77-79**

**Ostale ozke ulice po dogovoru oz. potrebi**

Unimog Mirko Mežek s.p.

**Občina Gorje Krnica**

 **Hotunje**

**Zabrezno**

 **Zaboršt**

 **Za trato**

 **Poljšica**

 **Od Lipa na Poljšico**

 **Parkirišče za TVD Partizanom Gorje**

Traktor Mirko Mežek s.p.

**Občina Gorje Zg. Gorje – pod cerkvijo**

**Sp. Gorje**

Traktor Kunšič Boris s.p.

**Občina Gorje Perniki**

 **Sp. Radovna**

 **Sr. Radovna**

 **Sp. in Zg. Laze**

**Poljane**

Traktor Rozman Davorin

**Občina Gorje Pod Višelnico**

 **Višelnica**

 **Mevkuž**

 **Ulce, Dolgo Brdo**

 **Grabče**

 **Lovski Bloki**

**Pokopališče Gorje**

**Parkirišče Občina**

Traktor Klinar Mihael s.p.

**Občina Gorje Podhom**

 **V Vintgar**

 **Rokov most**

 **Grabn**

**Gabrca**

 **Megre**

Traktor, bager Davorin Urevc s.p.

**Občina Gorje Zatrnik**

**POROČILO O ZIMSKI SLUŽBI 2013/2014**

V sezoni 2013/2014 je bilo izvajanje zimske službe organizirano na enak način, kot je predlog letošnje zimske službe.

S strani Infrastrukture Bled d.o.o. in podizvajalcev je bilo opravljenih 1.110 strojnih ur, ki zajemajo kontrolni posip, pluženje, posipanje, rolbanje, nakladanje in odvoz snega.

Unimog 206,50 ur

Mb trac 96,50 ur

Traktor 636,00 ur

Traktor bager 73,00 ur

Traktor superpark 98,00 ur

Hkrati je bilo v zadnji sezoni porabljenih kar nekaj posipnih materialov in sicer:

sol 19.608,00 kg

mešanica 59,50 m3

tekočina 10.540,00 lit

pesek 10,90 m3

Kljub veliki količini snega v pretekli sezoni večjih težav na terenu ni bilo, razen nekaj primerov morda prepočasnega pluženja na posameznih odsekih. Med izvajanjem zimske službe tudi ni bilo povzročene omembe vredne škode.

Vodja programa: Direktor:

Štefan Korošec, univ.dipl.org. mag. Janez Resman